

VLADA REPUBLIKE HRVATSKE

Zagreb, 17. veljače 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo kulture i medija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Izvješće o radu (poslovanju) Hrvatske radiotelevizije za 2020. godinu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

**Klasa:**

**Urbroj:**

**Zagreb,**

**PREDSJEDNIKU HRVATSKOGA SABORA**

Predmet: Izvješće o radu (poslovanju) Hrvatske radiotelevizije za 2020. godinu

 – *dostavlja se* *mišljenje Vlade*

Veza: Pismo Hrvatskoga sabora, KLASA: 021-12/21-09/84, URBROJ: 65-21-03, od 16. prosinca 2021. godine

Na temelju članka 122. stavka 2. Poslovnika Hrvatskoga sabora (Narodne novine, br. 81/13, 113/16 i 69/17, 29/18, 53/20 i 119/20), Vlada Republike Hrvatske o Izvješću o radu (poslovanju) Hrvatske radiotelevizije za 2020. godine, daje sljedeće

**M I Š L J E N J E**

Vlada Republike Hrvatske predlaže Hrvatskome saboru da primi na znanje Izvješće o radu (poslovanju) Hrvatske radiotelevizije za 2020. godinu i ističe kako slijedi.

Sastavni dio dostavljenog Izvješća o radu (poslovanju) Hrvatske radiotelevizije za 2020. godinu Izvadak je iz Zapisnika 56. redovne sjednice Nadzornog odbora HRT-a održane 7. prosinca 2021. godine. Kao točka 11. navedeno je Davanje mišljenja na Izvješće o radu (poslovanju) HRT-a za 2020. godinu, kojeg Glavni ravnatelj HRT-a podnosi Hrvatskom saboru uz prethodno pribavljeno mišljenje Nadzornog odbora i Programskog vijeća HRT-a, a sukladno odredbi članka 19.a Zakona o Hrvatskoj radio televizija, a zaključak točke je da Nadzorni odbor HRT-a uskraćuje pozitivno mišljenje na Izvješće. Kao razlog uskraćivanju mišljenja navodi se samo da nalazi Nadzornog odbora prikazani u Izvješću o radu Nadzornog odbora HRT-a i provedbi zakonitosti rada i financijskog poslovanja HRT-a za 2020. godinu u bitnome razlikuju od Izvješća o radu (poslovanju) HRT-a za 2020. godinu i pri tome se ne navode konkretni pokazatelji.

Naglašavamo da je Nadzorni odbor na 49. Sjednici održanoj 8. srpnja 2021. godine usvojio Izviješće neovisnog revizora o izvršenoj reviziji financijskih izvještaja za 2020. godinu, pri čemu je revizor dao pozitivno mišljenje na izvještaj, a u Izvješću o radu (poslovanju) navedeni su i opisno obrazloženi financijski izvještaji kao i u Izvješću neovisnog revizora.

Za svoje predstavnike, koji će u vezi s iznesenim mišljenjem biti nazočni na sjednicama Hrvatskoga sabora i njegovih radnih tijela, Vlada je odredila dr. sc. Ninu Obuljen Koržinek, ministricu kulture i medija, dr. sc. Ivicu Poljička i Krešimira Partla državne tajnike u Ministarstvu kulture i medija.

 PREDSJEDNIK

 mr. sc. Andrej Plenković